**KRAJEVNA SKUPNOST GRADIŠČE NAD PRVAČINO**

Datum: 25.9.2025

**Z A P I S N I K**

**34. redna seja sveta KS Gradišče, ki je potekala 25.9.2025 ob 20:00 v prostorih KS v**

**kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

Upravičeno odsotni člani Sveta krajevne skupnosti Gradišče: Agnes Jurkič, Žan Marušič.

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 33.redne redne seje KS Gradišče, z dne 27.8.2025;

2. Status poteka ureditve kanalizacije;

3. Status poteka sanacije plazu;

4. Pregled izvedenskega mnenja, ki je bilo opravljeno zaradi postopka ureditve lastništva na stavbi 41;

5. Prometna ureditev v vasi – pregled predloga KS in odgovori MONG nanj;

6. Postavitev pitnika pri hrastu na Koncu Gregorčičeve poti. Pregled stanja projekta.

7. Ureditev ekološkega otoka. Pregled stanja projekta.

8. Pregled zaključenih in odprtih del v kulturnem domu na Gradišču: Pregled stanja sanacije sanitarij in kuhinje;

9. Priprava na dogodek Gregorčičev pohod, ki bo potekal dne 18.10.2025;

10. Razno;

11. Izplačilo sejnin.

**AD 1**

Tanja Gregorič (predsednica) je članom KS povzela zapisnik 33. redne seje z dne **27.8.2025**. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 33.redne seje sveta KS Gradišče z dne 27.8.2025.**

**AD 2**

Člani sveta KS se pogovarjamo o poteku projekta ureditve kanalizacije v vasi. Ugotovljene so bile težave s meteornimi cevmi v delu med hišno številko 36 in hišno številko 59 v smeri proti Oševljeku. Za dodatna dela, bo treba pridobiti dodatna soglasja sovaščanov, da se dotrajane meteorne cevi zamenja – dodatni stroški. V kraku v Drviščih proti hišni številki 16 in 16a, bo del cestišča potrebno asfaltirati, zaradi težav pri vzpenjanju po krajšem klancu. Zaradi na novo odkritih težav, so se dela zamaknila za približno mesec dni.

Odkopan material, se je vozilo k hišni številki 7, vendar sedaj se bo ta material vozilo tudi na Hrib ob kamnite stopnice.

**AD 3**

Člani sveta KS se v nadaljevanju pogovarjamo o statusu poteka sanacije plazu. Predsednica KS je povedala, da je pridobila informacijo, da se izvajalca del za sanacijo plazu še išče. Dostop do terena, kjer se bojo dela izvajala so določili, vendar informacije niso podali.

**AD 4**

V nadaljevanju člani sveta KS pregledamo izvedensko mnenje, glede ureditve statusa lastništva stavbe 41. V elaboratu, ki je povzet po že obstoječem elaboratu, je dodana pripombo glede pozicije vrat v kletne prostore. Brežina na levi od vrat v klet se lastništvo prepusti g. Dujmoviću. Parcela B ostane v skupni lasti, enako parcela D. Posledično zid postavljen nasproti hišne št. 42 je treba pomaknit nazaj (črtkana črta v izvedenskem mnenju), umakniti betonska korita in omogočiti dostop do D parcele.

**AD 5**

Člani KS smo pregledali odgovore MONG glede predlagane prometne ureditve skozi vas. MONG so ovrgli predlagano »krožno« prometno ureditev skozi vas, čez Slaušnik – mnenje MONG je, da je taka ureditev neizvedljiva. Člani KS smo še vedno mnenja, da je predlagana rešitev preko »Šlavšnika« najbolj smiselna in ugodna za celotno vas. KS vztraja, da se dani predlog ponovno obravnava v širši razpravi tudi ob prisotnosti članov KS za dodatna pojasnila. Predlagane so bile grbine mimo hišnih št. 26 in 36, za kar bo potrebno pridobiti soglasja teh sovaščanov.

**AD 6**

Člani sveta KS ugotavljamo, da so težave pri pridobivanju soglasij lastnikov parcel, kjer bi se postavil pitnik pri hrastu na koncu Gregorčičeve poti. Eden od lastnikov, je podpisal soglasje, drugi ga ne želijo podpisati. Tretji lastnik je neznan. Ga. Nika Testen je predlagala, da določimo novo lokacijo za postavitev potnika. Člani KS se pogovarjamo, da se ga postavi na najbližji možni lokaciji, ki je na javnem dobrem.

**AD 7**

Člani KS ugotavljamo, da se pri ureditvi ekološkega otoka zapleta. MONG pričakuje, da se določi druga lokacija otoka, vendar se člani KS strinjamo, da je lokacija pri pokopališču najbolj primerna za potrebe naše vasi saj je tudi temu namenu bila odkupljena parcela, kateri projekt je bil priznan v sklopu Participativnega proračuna.

**AD 8**

Člani sveta KS se pogovarjamo o stanju sanacije sanitarij in kuhinje v dvorani na hribu:

* Zidarska in keramičarska dela so zaključena;
* Prostori so pobeljeni, WC školjke, pisoar in umivalniki so postavljeni;
* Izvajajo se še dela na električni instalaciji ter luči;
* Vgraditi je potrebno še podboje in vrata ter zaključne letve.

Nabaviti je potrebno še ogledala, WC ščetke in kopalniško galanterijo.

**AD 9**

Člani KS se pogovarjamo o pripravi na Gregorčičev pohod, ki bo 18.10.2025. Predsednica KS je povedala, da se je dogovorila s našima sovaščankama, Zoro in Darjo, da bodo spekle frtaljo. Več podrobnosti, pa bomo izvedeli v naslednjih dneh.

**AD 10**

Pod točko Razno se člani sveta KS usklajujemo, kdaj bomo očistili dvorano, o košnji okrog dvorane in igrišču. V naslednjih tednih, je potrebno opraviti pregled štirih gasilnih aparatov.

**AD 11**

Tanja Gregorič je na glasovanje podala predlog glede izplačila sejnine za to sejo. Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 22:10h.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič